1Seulaweut Agong nyang geucebta lé Nabi Sulaiman. 2Neucöm kheueh ulôn deungon bibi gata; cinta droeneueh leubeh nékmat nibak anggô! 3Droeneueh haröm meubhée meuhalak, nan droeneueh lagée minyéuk mangat bhée nyang ro meuruwah; sabab nyan kheueh dumna aneuëk dara jigalak ubak droeneueh! 4Beurijang kheueh geutanyoe, ya raja ulôn, neuba kheueh ulôn udalam kama droeneueh. Kareuna droeneueh kamoe banmandum meusukaria, dan kamoe pujoe cinta droeneueh leubeh nibak anggô; pantaih kheueh dumna aneuëk dara jicinta ubak droeneueh! 5Bah kheueh itam, teuma ulôn nyoe ceudah, hai putroe-putroe Yerusalem; itam lagée khimah-khimah Kedar, teuma lagak ngon ceudah lagée tirée-tirée nyang na di meuligoe Nabi Sulaiman! 6Bék neukalon nibak kulet ulôn nyang itam, sabab ulôn tutong deungon cahya mata uroe. Aduen-aduen ulôn geubeungéh nibak ulôn, dan geuyue ulôn jak meubuet nibak lampôh anggô; ulôn ka hana le watée keu lôn useuha droe keudroe ulôn. 7Neupeugah kheueh, hai geunaséh ulôn, dipat droeneueh neurabe dumna domba-domba gata, dipat neupeuéh jihnyan óh watée uroe ka seupôt? Masakan ulôn lagée ureuëng peungeumbara lamkawan kawan bubiri atawa domba rakan-rakan gata? 8Ék kheueh gata hana neutupat teumpat tinggai jih, hai inong ceudah lamkawan ureuëng inong nyang laén? Neuseutôt laju bakat bubiri domba, dan neurabe kheueh dumna kaméng-kaméng gata nyang tô deungon khimah ureuëng meurabe. 9Geunaséh ulôn, gata lagée guda inong nyang jitarék geuritan raja nanggroe Meusé. 10Mieng gata lagak deungon piasan nyang teupeungui, takue gata indah watée teupeungui talo takue peumata. 11Kamoe peugöt piasan méuh keu gata, deungon manek-manek pirak disök disinan. 12Teungoh raja lôn mantong nibak teumpat éh, haröm bhée nyang mangat lazat lagoena. 13Geunaséh ulôn na lagée mur mangat bhée jih, watée geupeureubah droe ateueh dada lôn. 14Geunaséh ulôn siumpama sibak-bak bungöng gaca di lampôh-lampôh anggô En-Gedi. 15Gata gagah ngon jeulita, hai geunaséh ulôn nyang maméh, luwa biasa gata ceudah nibak mata lôn! Mata gata lagée cicém mirah pati. 16Droeneueh gagah, sayang, sunggoh that gagah droeneueh nibak mata lôn! Teu éh-éh geutanyoe ateueh naleueng nyang ijo. 17Bak kayée aras jeuet keutaméh rumoh geutanyoe, dan bak kayée ceumara jeuet keu langét-langét jih.
Seulaweut Agong 1